CELEX: 62014TN0038
Language: et
Date: 2014-01-14 00:00:00
Title: Kohtuasi T-38/14: 14. jaanuaril 2014 esitatud hagi – Kafetzakis jt versus Kreeka Vabariik jt

1.9.2014   
            
            
               ET
            
            
               Euroopa Liidu Teataja
            
            
               C 292/45
            
         14. jaanuaril 2014 esitatud hagi – Kafetzakis jt versus Kreeka Vabariik jt
   (Kohtuasi T-38/14)
   2014/C 292/55
   Kohtumenetluse keel: kreeka
   
      Pooled
   
   
      Hagejad: Georgios Kafetzakis (Ateena, Kreeka) ja veel 102 hagejat (esindaja: advokaat Ch. Papadimitriou)
   
      Kostja: Kreeka Vabariik, Euroopa Parlament, Euroopa Nõukogu, Euroopa Liidu Nõukogu, Euroopa Komisjon, Euroopa Keskpank, Eurogroup
   
      Nõuded
   
   Hageja palub Üldkohtul:
   
               —
            
            
               tuvastada, et hagejad on jätnud vastu võtmata Euroopa Komisjoni otsusega nõutavad õigusnormid, et selgesõnaliselt välistada võlakirjad, mis anti hagejatele kohustuslikus korras Kreeka Vabariigi poolt nendega tööandja Olympic Airways algatusel töölepingu lõpetamise tõttu;
            
         
               —
            
            
               määrata, et hagejatele ja kõikidele endistele Olympic Airways töötajatele, kellega lõpetati tööleping tööandaja algatusel, antaks ühenduse vahetut õigusmõju omava õigusnormiga, direktiivi, määruse või muu ühenduse õigusaktiga võimalus saada tagas 100 % nende võlakirjade väärtusest, mis anti neile hüvitise asemel nendega Olympic Airways algatusel töölepingu lõpetamise eest, ja
            
         
               —
            
            
               mõista igale hagejale välja summa 3 00  000 eurot ühenduse vahetut õigusmõju omava õigusnormiga, direktiivi, määruse või muu ühenduse õigusaktiga hüvitisena nende kannatuste ja mure eest ning nende põhiõiguste ilmselge rikkumise ja töölepingu ennetähtaegse lõpetamise eest.
            
         
      Väited ja peamised argumendid
   
   Hagi põhjenduseks esitavad hagejad viis väidet.
   
               1.
            
            
               Esimene väide: Seadusandlikud ja muud meetmed, mis viisid selleni, et Kreeka kohustas P.S.I-s (erasektori osalemine võla rahastamises) osalema Kreeka õiguse alusel väljastatud Kreeka riigi võlakirjade omanikud, on tegelikult ühenduse õigusaktid;
            
         
               2.
            
            
               Teine väide: Meetmed, mis Kreeka valitsus võttis Kreeka avaliku sektori võlaga seoses, olid tegelikult peale surutud Euroopa Liidu institutsioonide, sealhulgas Euroopa Keskpanga ja Euroopa Komisjoni poolt;
            
         
               3.
            
            
               Kolmas väide: kostjad on jätnud vastu võtmata õigusnormid, mis selgesõnaliselt välistaksid võlakirjad, mis anti hagejatele kohustuslikus korras Kreeka Vabariigi poolt hüvitisena ministrite nõukogu aktide alusel, milles määrati kindlaks P.S.I. Kreekale kohaldamise tingimused;
            
         
               4.
            
            
               Neljas väide: see, et töötajad, kellega lõpetati tööleping endise Olympic Airways’i algatusel, võrdsustatakse tavaliste Kreeka võlakirjaomanikega ning see, et neid ja nende hüvitisi ei ole suudetud välistada P.S.I-st, tekitas neile otsest, isiklikku ja olulist kahju ning võttis neilt võimaluse teostada oma põhiinimõigusi;
            
         
               5.
            
            
               Viies väide: Kõik Kreeka valitsuse õigusnormid on vastu võetud Eurogrupi, ECOFIN-i, Euroopa Keskpanga ja Euroopa Komisjoni juhiste kohaselt või täpsemalt nende otsuste alusel.